אריה גביוס

אריה גביוס (נולד ב-1963) הוא פרופסור מן המניין למנהל עסקים בקריה האקדמית אונו ולהנדסת תעשייה וניהול באוניברסיטת בן-גוריון. החל משנת 2016 מכהן כדיקן הפקולטה למנהל עסקים בקריה האקדמית אונו.

==ביוגרפיה==
פרופ' אריה גביוס נולד ב-1963. גביוס גדל והתחנך בחולון. למד בבית הספר "מיטרני" במגמה מתמטית-פיזיקלית. התגייס לצה"ל ב-1982, ושירת שירות סדיר בבית הספר לנ"מ .

גביוס סיים בשנת 1987 תואר ראשון במתמטיקה שימושית מהטכניון בהצטיינות.
את התואר השני למד בטכניון, במתמטיקה שימושית עם התמחות בתקשורת מחשבים, אשר סיים בשנת 1990.
את הדוקטורט במנהל עסקים סיים באוניברסיטת תל אביב בתחום חקר ביצועים ותורת המשחקים, בשנת 1996.

בשנת 1996 מונה כחבר סגל באוניברסיטת בן-גוריון בנגב במחלקה להנדסת תעשייה וניהול.

בשנים 2003 ועד 2004 שימש כפרופסור אורח באוניברסיטת טורונטו, בפקולטה למנהל עסקים,
וב-2009 מונה באוניברסיטת בן-גוריון לדרגת פרופסור חבר.

בשנת 2014 מונה גביוס לפרופסור מן המניין באוניברסיטת בן-גוריון שבנגב.

===פעילות אקדמית===
גביוס הוא מומחה ליישום של מודלים מתמטיים ותורת המשחקים לבעיות מתחומי הכלכלה, השיווק, הון סיכון, המכרזים והבריאות.

גביוס פרסם עשרות מחקרים בתחומים אלו. מחקריו בתחום הון סיכון עסקו ביחסים בין חברת הון סיכון ליזם. במחקרים אלה בנה מודלים מתמטיים, המתבססים על כלים מתורת המשחקים ומסבירים את הקשר בין הצלחת המיזם לבין מבנה ההסכם בין היזם והמשקיע.
בנוסף, מחקריו בתחום השיווק עסקו באסטרטגית תמחור מוצרים לאורך זמן בשוק תחרותי. כמו כן, עסק כ 15 שנה במחקרים בתחום המכרזים אשר מטרתם ניתוח התנהגות המשתתפים במכרזים והרווחים לבעל המכרז.

בשנים 1993 ועד שנת 1996 גביוס עבד כיועץ עבור תשתיות הגז בישראל.
במקביל שימש כמרצה באוניברסיטת תל אביב.

משנת 2000 שימש כראש תוכנית התואר השני בניהול תעשייתי באוניברסיטת בן-גוריון במחלקה להנדסת תעשייה וניהול.

בין השנים 1996 ועד שנת 2003 שימש כמרצה אורח בבית הספר למנהל עסקים בטולוז .

גביוס זכה ב-2002 בפרס עודד לוין של האגודה הישראלית לחקר ביצועים על עבודת מחקר בתחום תמחור מוצרים בשוק תחרותי.

בשנים 2003 ועד 2004 שימש כפרופסור אורח באוניברסיטת טורונטו. בפקולטה למנהל עסקים.

משנת 2008 ועד שנת 2012 שימש כמזכיר האגודה הישראלית לחקר ביצועים וחבר המועצה, ובשנים 2012–2015 שימש כחבר מועצה.

בשנים 2012 ועד 2015 כיהן כראש תוכנית התואר השני במנהל עסקים MBA בקריה האקדמית אונו.
החל משנת 2015 גביוס מונה כדיקן הפקולטה למנהל עסקים בקריה האקדמית אונו.
במקביל, גביוס יעץ לגופים שונים במשק בתחום של ניתוח סיכונים, תמחור מוצרים והערכת פרויקטים הנדסיים וטכנולוגיים.

==תחומי עיסוק ותרומה==
גביוס הוא מומחה לבניית מודלים מתמטיים עבור בעיות מתחומי הכלכלה, מנהל עסקים, מחאה חברתית, מערכות בריאות וסיכוני טרור. עבודותיו עסקו בתחומים הבאים:
*מכרזים – לפרופ' גביוס מחקרים רבים בתחום המכרזים ובמיוחד מכרזים בהם יש אסימטריה בין המתחרים מבחינת יכולתם ונכונותם לשלם. בנוסף מחקרים העוסקים במכרזים מרובי משתתפים כאשר הקונים שונאי סיכון.
*תמחור מוצרים בשוק תחרותי – תמחור מוצרים בשוק בו לצרכנים זיכרון של המחירים ההיסטוריים והאיכות שממנה נהנו בעבר הוא תחום שבו לפרופ' גביוס היו מספר מחקרים שבם הוצעה אסטרטגיית תמחור דינאמית המתבססת על זיכרון הצרכנים ועוצמת התחרות בשוק.
*מימון וחשבונאות – לפרופ' גביוס מספר עבודות העוסקות בתגמול מנהלים, קביעת מחירי העברה בארגונים מבוזרים ואף חיזוי התכנסות מחיר בשוק המשני במהלך מסחר יומי.
*כלכלת מערכות בריאות – מחקרים העוסקים באסטרטגית חיסון ועידוד אוכלוסיות להתחסן כנגד מחלות מידבקות ובפרט שפעת עונתית. כמו כן, מחקר העוסק בחלוקת הסיכונים הכלכליים הכרוכים בכניסת תרופה חדשה לסל התרופות בין קופת החולים ליצרן התרופה.
*הון סיכון – מחקריו של פרופ' גביוס בתחום תעשיית ההון סיכון עסקו במבנה ההסכמים בין היזם למשקיע בחברה ובמיוחד, חלוקת המאמצים בהקמה בין שני שחקנים אלו.
*תנועות מחאה – לפרופ' גביוס מחקרים רבים הבוחנים מנקודת מבט כלכלית את מנגנון ההתפתחות של תנועות המונים וסיכוייה להצליח או להיכשל. המחקרים בחנו מחאת המונים חד פעמית ומצד שני תהליכים תלויי זמן בהם המוחים לומדים את המצב בו התנועה והשלטונות נמצאים ומגיבים בכל רגע נתון לאינפורמציה זו.
*התגוננות כנגד התקפת טרור – במסגרת סדרת מחקרים חקרו פרופ' גביוס ושותפיו מאוניברסיטת טורונטו מודלים להיערכות והקצעת משאבים כנגד התקפת טרור על ערים ותשתיות.

==פרסים==
אריה גביוס קיבל פרסים רבים על פועלו במרוצת השנים, ביניהם:
*2002 בפרס "עודד לוין" של "האגודה הישראלית לחקר ביצועים" על עבודת מחקר.
*בשנת 2012 בהכרה כ-Top Rated Paper על מחקר על שימושים בחיסונים להקטנת סיכוני אוכלוסייה.
*בשנת 2013 זכה במקום שני בתחרות עבודות מחקר של ארגון INFORMS.

==פרסומים נבחרים בכתבי עת חשובים ==
<div class="mw-content-ltr">
*Baron, O., Berman, O. and Gavious, A. (2018), [https://onlinelibrary.wiley.com/doi/abs/10.1111/poms.12803 A Game Between a Terrorist and a Passive Defender], Production and Operations Management, Vol. 27, No. 3, pp. 433-457.
*Yamin, D. and Gavious, A. (2013), [https://pubsonline.informs.org/doi/abs/10.1287/mnsc.2013.1725 Incentives' effect in Influenza Vaccination Policy], Management Science. Vol. 59, No. 12, pp. 2667-2686. Won the second prize of the health application society of INFORMS, william erskalla competition.
*Fibich, G., Gavious, A. and Solan E. (2012), [https://www.pnas.org/content/109/48/19545.short An averaging principle for second-order approximation of heterogeneous models with homogeneous models], Proceedings of the National Academy of Sciences of the USA, 109 (48), 19545-19550.
*Gavious, A. and Kedar-Levy, H. (2013), [https://www.sciencedirect.com/science/article/pii/S104295731200040X The Speed of Stock Price Discovery and its Dynamic Stability], Journal of Financial Intermediation, Vol.22, pp. 245-258.
*Fibich, G., Gavious, A. and Lowengart, O. (2005), [https://journals.sagepub.com/doi/abs/10.1177/0092070304267108 The Dynamics of Price Elasticity of Demand in the Presence of Reference Price Effects]. Journal of the Academy of Marketing Science, Vol. 33, No. 1, pp. 66-78.
*Fibich, G., Gavious, A. and Sela, A. (2004), Revenue Equivalence in Asymmetric Auctions. Journal of Economic Theory, Vol. 115, pp. 309-321.
*Gavious, A., Moldovanu, B. and Sela, A. (2003), [https://search.proquest.com/openview/48d10346b682eecb2085cf1669ad7fd4/1?pq-origsite=gscholar&cbl=47440 Bid Costs and Endogenous Bid Caps], RAND J of Economics, Vol. 33, No. 4, pp. 709-722.
*Elitzur, R. and Gavious, A. (2003), [https://www.sciencedirect.com/science/article/abs/pii/S0883902603000272 Contracting, Signaling, and Moral Hazard: A Model of Entrepreneurs, ‘Angels,’ and Venture Catalists]. Journal of Business Venturing, Vol. 18, pp. 709-725.
*Fibich, G., Gavious, A. and Lowengart, O. (2003), Explicit Solutions of Optimization Models and Differential Games with Nonsmooth (Asymmetric) Reference-Price Effects. Operations Research, Vol. 51, No. 5, pp. 721-734. Won the Oded Levin bi-annual prize of the Operation Research Society - Israel (2002).
*Gavious, A. and Rosberg, Z. (1994), A Restricted Complete Sharing Policy for a Stochastic Knapsack Problem in B-ISDN. IEEE Transactions on Communications, Vol. 42, No. 7, pp. 2375-2379.
</div>

==קישורים חיצוניים==

* [https://www.ono.ac.il/lecturer/פרופ-גביוס-אריה/ דף מרצה של פרופ' אריה גביוס], באתר הקריה האקדמית אונו
* [https://www.ono.ac.il/wp-content/uploads/arie-gavious-cv-2016.pdf קורות חיים פרופ' אריה גביוס], באתר הקריה האקדמית אונו 
* [http://www.bgu.ac.il/~ariehg/ דף מרצה של פרופ' אריה גביוס], באתר אוניברסיטת בן-גוריון בנגב 
* [https://www.ono.ac.il/wp-content/uploads/arie-gavious-cv-2016.pdf קורות חיים של פרופ' אריה גביוס], באתר הקריה האקדמית אונו 
* [https://ideas.repec.org/f/pga411.html רשימת פרסומים של פרופ' אריה גביוס], באתר Ideas 
* [https://econpapers.repec.org/RAS/pga411.htm רשימת פרסומים של פרופ' אריה גביוס], באתר EconPapers 

==הערות שוליים==

קטגוריה:סגל הקריה האקדמית אונו
קטגוריה:סגל אוניברסיטת בן-גוריון בנגב: הנדסת תעשייה וניהול
קטגוריה:בוגרי תיכון מיטרני (חולון)
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1963